text: Se video: Vi er der direkte på Jelling Musikfestival
  30 maj 2014 kl. 18.46
  Der er skænket øl i genbrugskrusene og hældt feststemning på festivalgæsterne. Jelling Musikfestival er stadig godt i gang.
  Der er skruet op for både musikken og festlighederne på lørdagens udgave af Jelling Musikfestival.
  - Det er meega fedt, det er så hyggeligt. Yes! - Lyder det spontant fra en kvindelig gæst, som TV SYD fanger på sin vej igennem festivalmylderet.
  TV SYD har talt med flere af festivalgæsterne, før nogle af aftenens navne, Johnny Madsen og The Beatles Revival, sender mere musik ud over scenekanterne.
  - Der er god musik, det er hyggeligt, og der er god stemning, mener en anden gæst. Helt kort kan det også udtrykkes, når man har en fadøl i den ene hånd, og hurtigt skal videre til den næste koncert:
  - Fest og farver!
  I videoklippet kan du høre, hvad Anders Breinholt synes om at være konferencier på festivallen, og hvad gæsterne mener om at drikke øl af miljøvenlige genbrugskrus.
  